Sentenza tal-Qorti Ġenerali tal-20 ta’ Settembru 2019– Barata vs Il-Parlament
(Kawża T-467/17) 1
(“Rikors għal annullament – Servizz pubbliku – Proċedura ta’ selezzjoni ta’ membri tal-persunal bil-kuntratt – Reklutaġġ – Sejħa għal manifestazzjoni ta’ interess EP/CAST/S/16/2016 – Xufiera – Testijiet prattiċi u teoretiċi organizzati wara l-istabbiliment ta’ database – Marka insuffiċjenti fit-test teoretiku – Annullament tas-sejħa għal manifestazzjoni ta’ interess u tad-database – Tmiem tas-suġġett tal-kawża – Persistenza tal-interess ġuridiku – Assenza parzjali ta’ lok li tingħata deċiżjoni – Inammissibbiltà parzjali”)
Lingwa tal-kawża: l-Ingliż
Partijiet
Rikorrent: Carlos Manuel Henriques Barata (Lisbona, il-Portugall) (rappreżentanti: G. Pandey, D. Rovetta u V. Villante, avukati)
Konvenut: Il-Parlament Ewropew (rappreżentanti: J. Steele, I. Terwinghe u M. Windisch, aġenti)
Suġġett
Talba bbażata fuq l-Artikolu 270 TFUE u intiża għall-annullament tas-sejħa għal manifestazzjoni ta’ interess EP/CAST/S/16/2016, imnedija mill-Parlament għar-reklutaġġ ta’ xufiera, u ta’ diversi atti adottati mill-Parlament fil-kuntest ta’ din il-proċedura ta’ selezzjoni, fosthom b’mod partikolari d-deċiżjoni tas-26 ta’ Ottubru 2016 li tinforma lir-rikorrent li ma kienx fost il-kandidati magħżula għal pożizzjoni ta’ xufier u d-deċiżjoni tal-25 ta’ April 2017 li tiċħad l-ilment tar-rikorrent imressaq kontra l-imsemmija deċiżjoni.
Dispożittiv
Ma hemmx iktar lok li tingħata deċiżjoni dwar it-talba għall-annullament tas-sejħa għal manifestazzjoni ta’ interess EP/CAST/S/16/2016, tad-deċiżjoni tas-26 ta’ Ottubru 2016 li tinforma lil Carlos Manuel Henriques Barata li ma kienx fost il-kandidati magħżula għal pożizzjoni ta’ xufier u tad-deċiżjoni tal-25 ta’ April 2017 li tiċħad l-ilment imressaq minn C. M. H. Barata kontra din tal-aħħar.
Ma hemmx iktar lok li tingħata deċiżjoni dwar it-talba intiża li jiġi ddikjarat li s-sejħa għal manifestazzjoni ta’ interess EP/CAST/S/16/2016 ma tapplikax għal C. M. H. Barata.
Il-kumplament tar-rikors huwa miċħud bħala inammissibbli.
Il-Parlament Ewropew għandu jbati l-ispejjeż tiegħu stess kif ukoll dawk sostnuti minn C. M. H. Barata.
____________
1     ĠU C 347, 16.10.2017.